Hampton County 911, nasaan ang emergency mo?
Oo, nasa Salkehatchie Road kami,
at may lalaki sa tabi ng kalsada na duguan.
Kumakaway-kaway siya.
Mukhang ayos naman siya, pero parang setup, kaya di kami huminto.
Ayos lang. Magpapapunta ako ng mga pulis para malaman ano iyon.
Sabi no'ng babae, Mercedes Benz SUV daw ang minamaneho no'ng lalaki.
-Kumusta? -Uy, kumusta ka?
Mabuti, ano'ng nangyari?
Linggo ito ng Araw ng mga Manggagawa, at tinawagan ako ng kaibigan ko sa Hampton
na sinabing nabaril si Alex.
At ang una kong naisip,
nakita no'ng bumaril kina Maggie at Paul si Alex.
Naospital si Alex,
at di nila alam kung sino'ng bumaril sa kanya.
May mas malalim pang misteryo sa South Carolina.
Sinasabi mga opisyal sa Fox News na ang 53 anyos na si Alex Murdaugh
ay nabaril at sugatan sa Hampton County, South Carolina.
Walang balita sa kanya.
Dinala si Alex sa ospital.
Nabaril siya sa ulo habang nagpapalit ng gulong
sa gilid ng kalsada.
Sa isang araw lang, pabago-bago ang kuwento ni Alex.
Nalaman nating sangkot si Pinsan Eddie.
ITANGGI ANG LAHAT… WALANG AAMININ… ISISI SA IBA!
Oo.
Hindi ako tahimik na tao.
Ako si Curtis Edward Smith. Eddie ang tawag sa akin.
Sige, baby.
Lintik.
Nakilala ko si Alex noong huling bahagi ng '80s, bago mag '90s.
Kilala ko ang ama niya. Murdaugh din ako, wag n'yong ipagsabi.
Seryoso, huwag.
Kaibigan ko si Alex, marami na rin akong ginawang trabaho para kay Alex.
May mga iuutos siya o mga simpleng trabaho lang,
gaya ng mga paglilinis lang ng lupa,
gumawa ng kanal o daluyan ng tubig sa mga ari-arian
para maayos ang drenahe.
Tumawag siya ng mga 10 o 10:30 ng umaga, ano raw ang ginagawa ko.
Sabi ko, "Nagtrabaho lang ako."
Sabi niya, "Puwede ka bang pumunta rito sandali?"
Magkita raw kami sa punerarya sa Varnville.
Pagtingin ko, papunta na siya.
Itinapat niya sa bintana niya iyong sun visor, at itinaas 'yong bintana,
kaya tinitingnan ko siya sa butas gaya nito.
Sabi ko, "Ano'ng ginagawa mo?"
Sabi niya, "Buweno… Di ako kailangang makita sa bayan."
Sabi niya, "Buweno, binabantayan ako."
Sabi ko, "Sino'ng nagmamanman sa 'yo?" Sabi niya, "SLED."
At sabi ko, "Bakit naman?"
Sabi niya, "Tungkol sa nangyari."
Sabi ko, "Iyong sa Moselle?"
Sabi niya, "Oo." Sabi ko, "Ano'ng nangyari?"
Sabi niya, "Nagulo lang ang lahat."
Ganoon lang.
Sabi niya, "Mahal mo ako?" Sabi ko, "Parang kapatid."
"Nandito ako para sa 'yo."
Sabi niya, "Barilin mo ako at patayin."
"Di mangyayari 'yan. Hindi ngayon, hindi bukas. Hindi mangyayari."
At sabi niya, "Ako na lang siguro ang gagawa."
At umalis siya.
Sinundan ko siya.
Sinundan ko lang siya dahil sa pag-aalala,
kahit ano pa man, dahil patay na sina Maggie at Paul.
Namatay si Mr. Randolph pagkatatlo o apat na araw.
Di na kailangang dagdagan pa.
Paghinto ko roon, at ibinaba ko ang bintana,
papalapit siya sa akin na may dalang baril.
Naisip kong takutin siya.
Pinaputok ko sa ere.
'Yong buong 6'5" o 6'7" niya,
bumagsak sa kalsada.
Kaya siya may marka roon sa ulo,
dahil sa mga batong nakausli sa may gilid,
hindi sa bala sa ulo niya.
Dumaplis siguro ng mga anim na talampakan.
Pero sinabi niya, sabi ko, "Ba't gusto mong barilin kita?"
"Dahil mapapatunayan nilang ako ang responsable kina Maggie at Paul."
At alam kong di ko siya binaril.
Alam kong walang dugo sa kanya, walang dugo sa akin,
kaya umuwi na ako.
-Uy, kumusta, sir? -Uy, kumusta?
-Ano'ng nangyari? -Nabaril ako.
Sabihin mo sa akin ang…
Nasa biyahe ako.
Na-flat ang gulong ko. Huminto ako,
at may dumaang kotse.
Di ko masyadong pinansin iyong truck,
pero umikot ito at bumalik.
Mabait iyong kilos niya,
at pagtingin ko, at, boom.
Makaanim o pitong araw, nagpunta ang State Law Enforcement Division
at maraming itinanong sa akin.
Doon ko nalamang dapat binaril ko siya
sa likod ng ulo gamit ang .38.
Ang mga agent sa South Carolina Law Enforcement Division
ay inaresto ang 61 anyos na si Curtis Edward Smith ng Colleton County.
Ayon sa awtoridad, pinlano ni Smith ang pamamaril.
Nananatili ang katanungan, sino si Curtis Smith,
at may ugnayan ba siya sa Murdaugh bago ang lahat ng ito?
Ano'ng pakiramdam na makita 'yon sa balita?
Nakakalungkot lang. Totoo.
Kasi, hindi pa ako nagkaroon ng problema…
sa batas.
Walang problema sa akin ang batas. Walang ganoon sa akin.
Di nila ako pahihintuin at hahanapan ako ng mga "droga."
Di pa ako kumausap ng abogado o anuman.
Kinausap ko ang SLED nang walang abogado. Wala akong itinatago sa kanila.
Di ko talaga 'yon sineryoso, sa totoo lang.
Alam kong di ko siya binaril,
pero sinusubukan niyang sabihing ginawa ko, o sinabi niya sa lahat.
Ang pamamaril sa kalsada ang nagpasok kay Eddie Smith,
at sinubukan ni Alex na isisi ito kay Smith,
pero mabubunyag na iyon kay Alex.
Tinawag si Eddie "ikaapat na Murdaugh."
Tinulungan niya ang mga Murdaugh na linisin ang kailangan nila.
Malayong magpinsan sina Eddie at Alex,
at sa narinig ko, sangkot sila sa pandaraya ng pera.
Sangkot sa pagka-cash ng mga tseke. Malamang, pati droga.
Drug dealer ka ba?
Hindi.
Kung drug dealer ako, di ako magaling. Isa lang ang kliyente ko…
at si Alex Murdaugh iyon.
-Ano'ng ginawa mo? -Wala… kung ano lang ang iutos niya.
Nagsimula iyon, mga katapusan ng 2015, o bago mag-2016.
Isang araw, nasa opisina ako, di ko maalala kung bakit.
May sobre siyang kailangang pumunta sa Beaufort.
Hinagis ko sa upuan, at narinig ko…
kalansing, alam mo 'yon?
Alam kong walang ahas doon.
'Yong tunog na magagawa ng botelya ng gamot
kapag kalahati na lang ang laman.
At di ko tiningnan 'yong pangalan sa envelope o ano.
Iniisip ko lang na para sa law office iyon.
Isa't kalahating oras iyon, at kumita ako ng 200 dolyar.
Bumiyahe lang ako, ganoon.
Pinapunta niya ako sa airport para may tagpuin.
Sa iba't ibang airport sa South Carolina, Georgia. Maliit na paliparan.
Sigurado akong alam nina Buster at Paul ang mga droga.
Sa tingin ko, alam ng lahat
na may problema sa pagdodroga ni Alex.
Parang,
alam namin, pero di namin pinag-usapan.
Hindi ko alam kung gaano. Alam kong grabe iyon.
Nakakalat ang mga droga niya.
Dala niya iyon kahit saan.
Maliliit na lagayan iyon.
Minsan, may mga tira-tira iyon, at minsan, may pill doon.
Minsan iniiwan ni Alex 'yong mga lagayan. Malalaglag mula sa bulsa niya.
Alam ni Maggie na may problema,
pero naniniwala akong di niya alam kung gaano katindi.
Ang usap-usapan sa Hampton County ay may kinalaman sa mga kartel,
posibleng money laundering,
at nakarinig kami ng mga usap-usapan tungkol sa may-ari
na malapit na kaibigan ng mga Murdaugh
na nagmamay-ari sa ari-arian bago sila.
May malaking ebidensiyang maaring sangkot siya sa drug trafficking.
Di siya nahatulan,
pero kinasuhan siya sa pagbebenta ng droga,
at namatay iyong testigo bago ang paglilitis.
Isa pang teorya, sa tingin ko, pagpupuslit ng droga ang ginamit ng depensa
at ang mga durugistang papatayin 'yong pamilya,
para singilin sila sa mga utang nila.
Marami na akong ginawang eksena ng kamatayan,
mula sa mga street gang hanggang sa mga patayan ng mga motorcycle gang
hanggang sa pagbabaril ng sarili.
Marami na akong natrabahong masasama.
Di pa ako nakakita ng ganoon.
Sa opinyon ko, hindi ito pinlanong pagpatay.
Hindi mo makikita ang mga sugat na iyon niya kay Ms. Maggie.
Ano 'yon, "tap, tap." Patay agad.
Baguhan ang gumawa nito o isang taong hindi nag-isip.
Tapos may kaalamang sangkot si Alex
sa krimen o sa organisasyon sa droga.
at di kami nagkokomento sa mga iyon.
Wala kaming komento sa impormasyon ng grand jury.
Alam din namin ang sa internet. Maisusulat ng mga tao ang gusto nila.
Kaya dapat maingat kami, para kung pag-uugnayin namin,
may aktuwal na ebidensiya sa mga iyon.
Pag-usapan natin iyong mga tseke? Marami kang na-cash na tseke para kay Alex.
Maikukuwento mo ba iyon?
Palagi siyang may dalang 3 o 4 na checkbook.
Nag-cash ako para sa kanya. Marami sa loob nang walo o sampung taon.
Ilang beses ko siyang tinanong, "Di 'to money laundering, di ba?"
"Hindi, ginagawan mo lang ako ng pabor."
"Ika-cash mo ang tseke ko galing sa account ko."
Ang lahat ng nakuha ko ay galing sa account niya.
Iniisip ko kung paano ako roon makakaalis.
Ayoko na no'n, at noong sinabi ko sa kanya, ang sabi ko,
"Hindi ko na 'to gagawin."
"Hindi na ako magiging utusan mo."
Kilala niya ang anak ko. Alam niyang pag-aaralin ko siya.
At kapag papasok ng trabaho ang anak ko, marami siyang daraanang
di magandang lugar.
At sabi niya, "Nasa USC pa rin ba si Nicole?"
Gano'ng kasunduan.
Alam mo 'yon, "Dinala kita rito, at pananatilihin kita rito."
Walang direktang pagbabanta.
Ipinahiwatig lang.
Wala talagang tao,
walang tao sa apat o limang probinsiya rito
na makakausap ko at sabihin sa kanila ang nangyayari,
na hindi nila ako ikukulong sa asylum.
Ganoon kasimple.
May 88 taon ng pagiging abogado, at may kapangyarihan pa rin sila.
Apat na henerasyon sa isang pamilya.
Pambihira 'yon.
Sinubukan ding sabihin ng depensa na si Eddie Smith, si Pinsan Eddie,
ay maaaring may motibo para patayin iyong pamilya.
Hinding-hindi. Ang bigat bigla no'n.
Parang isinisisi sa akin.
Ako ang gumawa no'n, Binaril ko sina Maggie at Paul.
Ninakaw ko ang pera nila, at di ko sila kilala.
Sa buwan bago ang double homicide noong ika-7 ng Hunyo,
ibinayad sa 'yo ang tseke ng kahera,
sampung araw bago ang mga pagpatay. Para saan ang halagang iyon?
Sa mga tsekeng ibinayad bago o pagkatapos ng mga pagpatay,
iyon ay $25,000.
Ibibigay niya 'yong mga tseke, at ipapalagay sa checking account.
Susulatan niya 'yong tseke. Ika-cash ko at ibabalik sa kanya.
Pero… 'yon ay bago iyon mangyari, kaya…
kaya di ko alam ang mangyayari.
Hindi ko 'yon masyadong inisip.
Tumulong ka bang patayin si Paul?
Hindi.
Tumulong ka bang patayin si Maggie?
Hindi.
Imposibleng wala akong gawin kung alam kong mangyayari iyon.
Di 'yon nararapat kahit kanino.
Ngayon lang ako na-pressure nang ganito, na maitama ang kaso.
Noong panahong 'yon, walang sapat na ebidensiya
para isakdal si Alex sa pagpatay kina Paul at Maggie.
Matagal na naming alam na di lang ito kaso sa DNA, o fingerprint,
marka ng gulong, o kahit ano,
'yong mga nakikita sa palabas, gaya ng CSI, nasa bawat kaso iyon.
Pero may maganda ring ebidensiya,
at 'yon ang digital, ang digital footprint natin.
Hanggang sa oras na iyon, di namin mabuksan ang phone ni Paul,
para maintindihan ang ginagawa niya sa kanyang huling sandali.
Nakakuha kami ng impormasyon kay Rogan Gibson, kaibigan ni Paul.
Katawagan niya si Paul sa kulungan noong gabi ng mga pagpatay.
Pero alam naming hindi iyon sapat.
Naka-lock ang phone niya, at walang may alam ng password.
Ilan lang ang na-download namin kasi di namin alam ang passcode.
-Alam mo ang passcode niya? -Hindi.
Napakalihim niya sa cell phone na 'yon.
Sinubukan ulit ito kasama ng Secret Service.
May sumubok sa kaarawan niya at biglang bumukas iyon.
Di lang phone ang nabuksan, pati ang kaso.
Doon namin nakita ang kilalang video sa kulungan.
Tawagin ang susunod na testigo.
Salamat, tinatawag namin si Rogan Gibson.
ROGAN GIBSON KAIBIGAN NI PAUL MURDAUGH
'Yong testimonya ni Rogan 'yong sinigurado kong panoorin.
Si Rogan ang isa sa mga pinakatapat na taong nakilala ko.
Sabay kaming lumaki. Ibibigay niya sa 'yo ang kanya.
Ilang taon ka noong nakilala mo si Paul Murdaugh?
Kilala ko na siya mula pagkabata.
Magkaibigan ba kayo ni Paul hanggang noong pinatay siya?
Opo.
Naging malapit ka ba sa pamilya niya?
Opo. Parang pangalawang pamilya.
-Parang pangalawang pamilya? -Opo, sir.
Dating kapitbahay si Rogan, kaibigan ng pamilya.
Nasa ibang bayan siya noon, at kailangan niya ng mag-aalaga sa
bago niyang tuta, si Cash, at si Paul ang nag-aalaga.
Si Paul, kinukunan niya ang aso ng kaibigan niyang si Rogan,
na may mali sa buntot nito. Nasa kulungan sila.
Ife-FaceTime siya ni Paul, pero may testimonyang mahina ang signal.
Kaysa mag-FaceTime kasama ang aso,
nag-video siya.
Your Honor, sa ngayon,
ipe-play ko ang defense exhibit 297 para sa testigong ito.
HUNYO 7, 2021 GABI NG MGA PAGPATAY
Atras.
8:44 PM NIRE-RECORD NI PAUL SI CASH
Upo ka, Cash. Upo. Magaling. Halika rito.
Tara, Cash.
Tara dito.
Cash.
Uy, may ibon siya sa bibig.
May bato siya.
Hi, Bubba.
-Baboy 'to. -May sisiw roon.
Tara, Bubba!
Alam kong pumunta siya sa kulungan. Nasa bahay ako.
Huling nakita mo sina Paul at Maggie ay noong naghahapunan kayo.
Opo, sir.
Pagkatapos kumain, pumunta sina Maggie at Paul sa kulungan?
Nanatili ako sa sopa.
Tara, Bubba!
Nagkaroon ng katahimikan sa buong korte.
Nagkaroon ng katahimikan, rinig mo ang pagsinghap,
at napansin kong nagsiusog sila paharap.
Tama ba ang narinig nila?
At nakilala mo ba ang mga boses doon?
-Opo. -Kaninong boses ang narinig mo?
Kay Paul, Ms. Maggie, Mr. Alex.
Maituturo mo ba si Alex Murdaugh,
ang boses na nakilala mo rito sa video, sa hukumang ito?
Doon, iyong naka-grey na jacket.
Ipakita sa ulat na nakilala niya ang nasasakdal.
Nandoon si Maggie. Nandoon si Paul. Nandoon ang mga aso,
ang manok, at si Bubba. At saka si Alex.
Noong nakita ko ang video, parang nakakatakot iyon.
Narinig kong nakikipaglaro si Paul kay Cash,
at narinig kong nagsalita si Maggie at sinasabing, "Baboy ito."
Tapos, bigla na lang, narinig kong tinawag ni Alex si Bubba.
Tara, Bubba.
Nang marinig ko 'yong boses, alam ko na.
Alam kong siya iyon.
Ang 8:44 video na iyon ang susi sa buong homicide case
dahil alam nating sina Maggie at Paul at Alex,
panay ang phone nila.
At sa ilang minuto,
habambuhay nang tumigil ang activity ng phone nila.
LUNES, HUNYO 7 8:49
Mga bandang 8:44 at 8:49 ang tinitiyak ng piskal na kamatayan nila.
Nandoon si Alex Murdaugh
mga dalawang minuto bago pinatay sina Maggie at Paul.
Impormasyon itong hindi niya inisip na mahalagang
malaman ng mga law enforcement sa mahigit isang taon.
Grabe, kinikilabutan ako. Nakakatakot na makita ang bawat segundo.
Di natin alam kung iyon ang huling salita niya, pero isa iyon.
May huling ebidensiya si Paul na napakahalaga.
Parang testimonya iyon ni Paul.
Kahit na tatlong taon ko nang di nakikita o nakakausap si Paul,
parang kitang-kita ko ang bawat sandali no'n.
Sinisigawan ni Paul 'yong aso.
Para bang nandoon ako.
Parang naiisip nakikita ko 'yon.
Mukha siyang masaya,
at…
parang nagbigay 'yon nang kaunting kapayapaan sa akin.
Ang malamang 'yon ang mga huling sandali nila…
Parang ang hirap no'n,
kaya ko siguro ito pinanood nang maraming beses.
'Yong papunta si Ms. Maggie sa mga kulungan, iniisip ko 'yon.
Di niya 'yon ginawa.
Pag madilim na, nasa bahay siya.
Matatakutin si Ms. Maggie.
Pag wala si Mr. Alex sa bahay, doon niya pinapatulog si Paul sa katabing kuwarto.
Isasarado niya ang lahat ng pinto at bintana.
Para bang may dahilan kaya siya pinapunta roon.
Alam mo 'yon, mahirap.
Ayaw ko lang na mukha ni Mr. Alex 'yong huling nakita ni Paul.
Ayokong pinatay siya,
at matagal ko 'yong tinanggap sa sarili ko.
Napakaraming tao ang iniisip kong gumawa no'n.
Pinatay ni Mr. Alex sina Paul at Maggie.
'Yong video na nakita sa phone ni Paul ang nagpapatunay
na nandoon lang siya sa lugar at wala sa sinasabi niya,
pero di ko masabing pinatay niya ang anak niya.
Itong napakahalagang sandali, noong huminto ang phone nila
wala raw siya roon, at alam naming nandoon siya.
Kung iisipin mo ang simula ng paglilitis, pumunta 'yong pamilya.
Parang mas masaya sila.
Kakausapin sila ni Alex.
Magfi-fist-bump sila, nag-uusap, nagyayakapan.
Atras.
Pagkatapos ng video, may kaligaligan, may pag-aalala.
Parang gusto ni Alex Murdaugh na manindigan.
Gusto niyang tumestigo dahil naniniwala siyang
mamamanipula niya ang hurado gaya ng ginawa niya dati.
Mukhang di magandang ideyang pumunta sa stand si Alex Murdaugh,
pero di ko alam na puwede iyon.
Tawagin mo ang sunod na testigo.
Salamat, Your Honor.
Si Richard Alexander Murdaugh, ang nasasakdal, ay gustong pumunta sa stand.
Tanda kong iniisip ko noon,
"Patutunayan niya bang siya pa rin itong magaling na personal injury lawyer?"
Tanda kong minura ko si Alex.
Parang nagmamadali siyang pumunta sa stand.
Inaasahan niya ang panunumpa, at sumagot siya bago pa ako matapos.
Ako si Alex Murdaugh.
M-U-R-D-A-U-G-H.
Magandang umaga.
Mr. Murdaugh,
noong ika-7 ng Hunyo, 2021, kinuha mo ba ang baril na ito o anumang gaya nito
at binaril sa dibdib ang anak mong si Paul
sa feed room sa ari-arian ninyo Moselle Road?
Hindi ko ginawa.
Mr. Murdaugh, kinuha mo ba ang baril na ito o anumang gaya nito
at pinasabog ang utak ng anak mo noong ika-7 ng Hunyo o anumang araw at oras?
Hindi ko ginawa.
Mr. Griffin, hindi ko binaril ang asawa o anak ko kahit kailan.
Tara, Bubba.
Mr. Murdaugh, ikaw ba iyong
nasa video ng kulungan noong 8:44 p.m.
noong ika-7 ng Hunyo, ang gabing pinatay sina Maggie at Paul?
Opo.
Nasa kulungan ka noong 8:44 p.m. noong gabing pinatay sina Maggie at Paul?
Opo.
Nagsinungaling ka ba kay SLED Agent Owen?
na huling nakita mo sina Maggie at Paul ay noong hapunan?
Nagsinungaling ako.
Bakit?
Kasi, "Ah, pulu-pulupot na sapot na tayo ang sangkot."
Pero noong nagsinungaling ako,
kailangan kong ituloy.
Isa sa mga nakakabigla, bilang ama at asawa,
kung aalis ako ng bahay at makalipas ang dalawang minuto, may pumasok
at brutal na pinatay ang pamilya ko,
ang iisipin at ipagsisigawan ko ay, "Kung nandoon lang ako."
"Kung nanatili pa ako nang dalawang minuto, nailigtas ko sana sila."
Sa buong pagsisiyasat sa kanya, hindi siya nagsisi
na di niya nahuling pumasok iyong brutal na pumatay sa mag-ina niya.
Sa huli, sarili ni Alex ang abogado niya.
Walang duda, sinira ng testimonya ni Alex ang kaso ng mga abogado niya.
Noong nakausap mo si Ms. Shelly matapos ang katotohanang,
sinabihan mo siyang sabihin niya na naroon ka nang mahigit 20 minuto.
Narinig ko ang testimonya ni Shelly.
Naniniwala akong mabuting tao si Shelly.
Napag-usapan namin kung gaano ako katagal doon.
Sa puntong iyon, kung akala ko 45 minuto akong naroon,
baka sinabi kong 45 minuto ako roon, pero…
Di ko puwedeng sabihin.
Nagsinungaling siya kasi di ko iyon sasabihin kung hindi iyon totoo.
Isa sa mga kakaiba sa paglilitis na ito ay ang ilan sa pinakamabisa,
nakakadurog puso, at di malilimutang testigo ay mga babae.
Si Shelly,
at pati na si Blanca.
MARSO 1, 2023 6 LINGGO SA PAGLILITIS
Kadalasan, hihiling ang depensa na bisitahin ng hurado ang crime scene.
Naniniwala akong gusto ng depensa, sa kasong ito,
na makita ng hurado kung gaano kalaki ang Moselle,
kung paano ang mga bagay-bagay sa kaso.
Gusto ng depensa
na pumunta ang hurado sa Moselle, at sumang-ayon ang taga-usig.
Kaya sa huling umaga,
nagsaayos ng field trip para sa hurado ang hukom.
Napagpasyahang magkaka-press pool.
Isang videographer,
at isang photographer, at isang print reporter.
Mapalad akong napili akong pumunta.
Wala pa yatang ganoon mula nang nagpunta sa Brentwood ang OJ jury.
Naging maingay ito sa buong bansa, sa buong mundo.
Gusto kong matiyak na nakikita ko at inilalarawan ko
at ginagawa ko nang tama para sa mga tao, at maipaliwanag itong mahalagang trip.
Ang isa sa mga unang ginawa ko,
ay alamin ang distansya sa pagitan ng pagtumba nina Maggie at Paul.
Mahirap lang isipin.
Nag-print ako ng exhibit kung saan natagpuan iyong mga katawan.
Nakita ni Maggie ang lahat, at nakita niya kung sino,
mula sa lugar kung saan siya tumumba.
Tanda kong naglakad ako sa feed room, at nagpabalik-balik,
binibilang ang hakbang, "Gaano kalayo?"
Parang 12 normal na hakbang ang layo.
Iyon mismo ang layo niya kung nasaan si Paul.
At hindi kami tinagubilinan,
kaya pumasok ako sa feed room.
Mga limang talampakan ang layo niya noong binaril siya.
Tumayo ako sa lugar kung saan iniisip kong binaril siya,
at ang napagtanto ko… hindi niya makikita,
doon sa unang putok, kung sino 'yong bumaril.
Pero, kung matutumba ka paharap,
siguradong nakita niya kung sino…
ang nagpasabog ng utak niya.
Naramdaman kong sa pagpunta namin sa Moselle kasama ang hurado,
hindi magtatagal magpapasya na
ang hurado para sa kasong ito.
Kutob ng babae ang tawag do'n.
Kaya ako nagpunta sa opisina ko
para ihanda ang gagawin naming pagbabasa ng hatol.
At tinawagan ko ang kaibigan ko na aktuwaryo ng Hampton County.
Sabi ko, "Di ko alam kung kaya ko. Kay Judge Newman ko ito ipapagawa."
"Di ko alam kung kaya ko."
Sabi niya, "Mare, basahin mo lang gaya ng ibang hatol."
Nang bumalik ang hurado, pagod na pagod na ako.
Pakiramdam namin, nailatag na namin ang lahat.
Ginawa namin ang lahat.
Nasira ang hurado, at napakahaba ng araw na ito.
Pumunta ako sa media center para subukang maghanda
sa inaakala naming istorya.
Tanda kong nag-iikot-ikot sa media center sina Dick, Jim, at ang defense team.
Habang nakatayo kami roon, nabalitaan ni Dick na humihiling
ang hurado ng mga monitor para sa exhibit, at maganda iyon para sa amin.
May kumatok sa pinto at handa na raw lumabas ang hurado.
Ipapaalam namin kay Judge Newman na handa na ang lahat sa korte.
Na wala pang isang oras, bumalik na ang hurado,
Sa maikling panahon, napawi ang lahat ng pagdududa
at sinabing, "Ngayon na, handa na kami."
Mahirap isiping magkakaroon tayo ng resolusyon.
-Naabot mo na ba ang hatol? -Opo, sir, mayroon na.
-Nagkakaisa ba? -Opo, sir.
Sige, pakipasa sa clerk, na siyang magpapasa sa akin.
Binasa niyang mabuti at in-scan ang nakasulat na hatol,
at ibinigay niya sa akin.
Sabi niya, "Madam Clerk, maaari mo bang basahin ang hatol?"
Titig na titig sa akin ang defense team, ang pamilya,
ang lahat ng nasa hukuman at baka pati ang buong mundo.
Huminga ako,
at binasa ko mula sa pagsasakdal,
mula sa pinakataas 'gang sa pinakababa, ayokong may makaligtaan.
Ang Estado ng South Carolina, Probinsiya ng Colleton,
sa Court of General Session,
sa termino ng Hulyo 2022,
ang Estado laban kay Richard Alexander Murdock, ang nasasakdal,
ay nagkasala.
Mararamdaman mo ang katahimikan.
Kahit walang ipinakitang emosyon ang pamilya sa korte,
sinabi sa akin, noong pagbalik nila sa kuwarto
kung saan magtitipon ang pamilya,
nag-break down si Buster at napaluhod, at umiyak lang.
GWEN GENERETTE HURADO
Pagbalik ko, alam ko na ang hatol ko.
Ilang beses kaming bumoto.
May mga katanungan sa mga baril.
May isang dalaga, di siya makapaniwalang ginawa 'yon ni Alex,
kasi di siya makapaniwalang may kayang pumatay ng sariling pamilya.
Iyon ang lagi niyang sinasabi.
At nang bumoto ulit kami,
nagkakaisa iyon, pakiramdam ko, tama ang desisyon ko.
Pakiramdam ko tama ang desisyon namin.
Nang marinig kong binasa ni Ms. Becky na nagkasala,
habang nakayuko ako, ang team dito at ang law enforcement sa likod,
masaya akong sa kabila ng ipinaranas namin sa kanila
nakuha namin ang hustisyang tingin namin ay nararapat kina Maggie at Paul.
Noong ang hatol ay nagkasala, pawang pagpapatunay iyon.
Pawang pagpapatunay na tama ang desisyon ko.
Pawang pagpapatunay na tama ang ginawa ng team namin,
may pananalig, at pinatunayang mali ang mga bumabatikos.
MARSO 3, 2023 PAGHATOL
Mr. Murdaugh, mangyaring tumayo ka.
Ang korte para sa paghatol.
Marahil ito ang isa sa mga pinakanakagigimbal na kaso,
hindi lang para sa akin, bilang hukom,
para sa Estado, para sa defense team,
pero para sa lahat ng mamamayan sa komunidad na ito.
May asawa tayong pinatay,
isang anak na marahas na pinatay.
Pero, nakakamanghang pumunta ka at tumestigo
na kami ng asawa at anak ko ay ninanamnam ang buhay.
Hindi mapagkakatiwalaan, di kapani-paniwala.
Ang sinabi mo sa witness stand,
"Ah, pulu-pulupot na sapot na tayo ang sangkot." Ano'ng ibig mong sabihin?
Na noong nagsinungaling ako, ipinagpatuloy ko iyon.
Sige, Mr. Murdaugh, sa pagpatay sa asawa mo, si Maggie Murdaugh,
hinahatulan kita sa terminong habambuhay.
Para sa pagpatay kay Paul,
na malamang ay sobra mong minahal,
hinahatulan kitang makulong habambuhay.
Magkasunod ang sentensiyang iyon.
Ang mga opisyal ay maaaring magpatuloy sa pagpapataw.
Akala namin na pagkatapos ng hatol,
magiging kasiyahan iyon,
na magkakaroon ng kaginhawaan, lalo na sa Hampton,
pero nagbukas ito ng iba pang problema ng mga katanungan.
Tinanong ako, "May tumulong ba kay Alex sa pagpatay kina Paul at Maggie?"
Kung mayroon, huhulihin namin siya.
Dumating ang unos sa kanya,
at kinailangan niyang kumilos para iligtas ang sarili niya
at mapanatili ang legacy niya.
Ang kabayarang iyon ay ang pagpatay kina Paul at Maggie.
Tingin ko, si Alex ang kumalabit ng gatilyo.
At sa tingin ko may tulong siya sa paglilinis ng lahat ng dapat linisin,
at ang naiwan sa amin ay ang crime scene, kaya nagkaroon ng paglilitis.
Sa tingin ko, matagal nang plano ito.
Sa loob-loob ko, parang may katulong siya.
Sa tingin ko, siya 'yong nagpasya.
Di ko 'yon maisip, kasi mababalisa ako.
Ang masasabi ko lang sa sitwasyong iyon ay,
may isa pang tao,
at baka higit pa, pero marahil higit pa sa isa
ang kailangang humarap sa mga kasong kinakaharap ni Mr. Alex,
kasi parang di kakayanin ni Mr. Alex na barilin ang anak niya.
Seryoso, di namin alam ba't niya iyon ginawa.
Pero baka isang araw, sasabihin niya.
Siya lang ang nakakaalam kung bakit.
Tingin mo, may katulong si Alex?
Ayokong sagutin ang tanong na 'yan.
Di ako…
Di ako komportableng sagutin ang tanong na 'yan.
Itinuring ko siyang kapatid.
Niloko niya ako. Marami siyang niloko.
Kung nabubuhay si Mr. Randolph, di ito mangyayari.
Di porke't nasa kulungan siya, tapos na ito.
Maliit na problema lang ito.
Nami-miss ko noong kami lang ang nasa bahay.
Di niya kailangang magpanggap, nagpapakatotoo lang siya kasama ako,
at nami-miss ko iyon.
Hindi ako magkakaroon ng ganoong kaibigan.
Di ko na alam ang sasabihin, kasi…
Wala na sina Maggie at Paul,
at nasa akin 'yong aso.
Kami na lang.
Siguro…
kami na lang ngayon.
SI ALEX MURDAUGH AY KASALUKUYANG UMAAPELA PARA SA HATOL SA KANYA.
HINDI SUMAGOT SINA ALEX MURDAUGH AT BUSTER MURDAUGH SA KATANUNGAN NAMIN.
HUMAHARAP SI CURTIS EDWARD SMITH SA KASONG PANUNUTOK NG ARMAS,
SABWATAN, ASSISTED SUICIDE,
ASSAULT AND BATTERY OF A HIGH AND AGGRAVATED NATURE,
PAMEMEKE SA BAYAD, AT FOUR COUNTS OF MONEY LAUNDERING.
ANG MGA SINASABING KASO NI SMITH AY NAG-CASH NG 437 NA TSEKE
NA ANG KABUUAN AY HUMIGIT-KUMULANG NG $2.4 MILYON PARA KAY ALEX MURDAUGH.
Tagapagsalin ng Subtitle: Chris E.